السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
فاسأل الله سبحانه وتعالى ان يجعل هذا المجلس لنا لا علينا ويكون زادا لنا نقول كما قال النبي صلى الله عليه وسلم وجعلت قرة عيني في الصلاة ونقول كما كان يقول ارحنا بها يا بلال
هذه السلسلة ما زال الكلام حول الصلاة فيها نتكلم عن هذا الوادي المقدس عن آآ المعراج العلوي الصلاة للمؤمن مع كل صلاح حكاية انعم الله علينا كل يوم بلقاء علوي خاص
وفتح لنا باب القرب الكبير خمس مرات يوميا نعبر فيها عن حبنا عن شكرنا نبث اشواقنا نناجي ربنا نبث اليه اسرارنا نضع بين يديه حاجاتنا ونعلن له فقرنا واضطرارنا ونسمو ونتطلع لقبول الله لنا بخضوعنا وانكسارنا وافتقارنا
هذه الصلاة هي معدن الصفاء ومنبع الضياء مستودع الاسرار واصل الانوار فهنيئا لمن استعد لها ودخل فيها معظما معاهدا ربه ان يصلي له صلاة تليق بجلاله حتى اذا رآه الناظر من بعيد يقول
لا اشك ان هذا يقف امام عظيم يستحق الخضوع والخشوع آآ صلاح لكل واحد آآ منا معه حكاية. حكاية مع التكبير ومع الوضوء متعة ومع الفاتحة قصة ووقوفه بادب اثناء القراءة كانه
يرسم لوحه قدوسية بريشة المعرفة والحياء اما الركوع فشأنك ما سيأتي عزيم. انها حركة التعظيم لمن عرف العزيم سبحانه وتعالى ويتجلى التسبيح للعظيم فيها والانسان وهو حامي ظهره يعلم انه قد هيأ قلبه لعطاءات التقوى والاستقامة
حتى الحمد الذي في الفاتحة كما سيأتي عندما يقوله الانسان له لذة خاصة يتذوقها من فهم عن الله قول المصلي عندما يقول سمع الله لمن حمده يفهم عن الله يكون عالم بامره يكفيه ان الله يسمعه
يكفيك انه يسمعك ويهديك ويجتبيك وفي السجدة فهذه الكاشفة الرحيمة. اه والله. السجدة هي الكاشفة الرحيمة تكشف بطريقة ادائها حقيقة الخضوع والتعظيم وتكشف بالدعاء طبيعة اهتماماتك. طبيعة رغباتك. وانت ساجد. بتقول ايه؟ هي دي اهتماماتك
بيزهر تزهر اهتماماتك فيما اهمك. وهذه الهموم تظهر بالسجود وتكشف بالعمل بعدها حقيقة الصدق والشكر وعند التسليم للانسان كانه اذا العبد مولاه سبحانه وتعالى ليكون سلاما على الخلق حتى يتطلع القلب بشوق
للقاء جديد في محراب الصلاة ثم ينطلق الى محراب الحياة بهذا القلب الذي عجن توفيقا وسكينة وطمأنينة ورحمة وهداة داية واجتباء في محراب الصلاة فهي اشبه برحلة المعراج يطير العبد تحت العرش
مستحيل وليس معقولا الا يعود بشيء الواحد منا ينقطع لملك من ملوك الدنيا ساعة فيرجع بشرف وعطاء وهيبة وفرح. فكيف بمن يرحل؟ وينقطع الى ملك ملوك بالله عليكم حدثوني كيف
كيف سيعود لذلك الصلاة عمود الدين وفيصل الايمان وكاشفة النفاق اعزنا الله واياكم. واول الحساب ومعتمد الصلاح. اخر نظرة للنبي صلى الله عليه وسلم كانت على اصحابه وهم يصلون. وكان اخر كلمة قالها صلى الله عليه وسلم
وروحه بتخرج الصلاة الصلاة. ولزلك الحسن البصري اعلنها مدوية اي اخي اي شيء يعز عليك من دينك؟ اذا هانت عليك صلاتك اه والله اي شيء يعز عليك من دينك اذا هانت عليك الصلاة
اي شيء يعز عليك ايها العبد من دينك اذا هانت عليك صلاتك. النبي صلى الله عليه وسلم لما اه في رحلة الاسراء والمعراج لا ما مر على قبر موسى وجد موسى يصلي في قبره. يا سلام! الاسر ده بيبين لنا مدى العلاقة بين الانبياء وبين الصلاة
بين اعزم من نجحوا في الدنيا لان اعظم البشر نجاحا واعلاهم فلاحا هم الانبياء خاصة اولو العزم. فدول اه الاوائل على البشرية بتقييم رب البرية فشوفوا علاقتهم كانت عاملة ازاي بالصلاة. الصلاة لم تكن مجرد تكليف عندهم. بل هي
تشريف ففي عالم البرزخ لا يعني يخفى على جميل علمكم ان التكليف بينتهي ولكن موسى يريد نعيما اخر في قبره سبحان الله ربما لا تستوعبه عقول الكثير منا. لكن اصحاب القلوب الرقيقة يستوعبون هذا كثابت البوناني
سابت كان بيقول اللهم ان كنت اعطيت احدا الصلاة في قبره فاعطني. ياه! ايه يا سابت! ايه اللي انت شفته في الصلاة ايه اللي حصل لك في الصلاة عشان تقول الكلام ده
سبحان الله هو ممكن الواحد يوصل في العمق ان حياته تكون كده ان ممكن يكون علاقته بالصلاة يصل لهذه الدرجة اه ممكن وفيه ناس عايشة كده فبيقول لهم بيقول يا رب لو فيه حد ممكن يصلي في قبره انا عاوز من دي
ولزلك سبحان الله آآ في حديس في احاديس سؤال الملائكة للانسان لما يدخل قبره في احد الروايات لما الملائكة تسأل العبد الميت. نسأل الله ان يثبتنا واياكم عند السؤال. ويرزقنا واياكم حسن المغادرة لهذه الدار
فيقول النبي صلى الله عليه وسلم لما الملائكة تقول له ارأيتك هذا الذي كان فيكم ما تقول فيه وماذا تشهد عليه؟ بيسألوه على محمد فيقول ايه؟ دعوني حتى اصلي. فيه ناس هتقول كده. فيقولوا له ايه؟ فيقولان انك ستفعل. حاضر يا سيدي هنسيبك. بس بس جاوب على السؤال ده عشان
احنا احنا جايين للموضوع ده وهنسيبك ياه في ناس كده يعني في ناس ممكن الملائكة تيجي تسأله تسأله الاسئلة دي يقول له انا مش فاضي. دعوني حتى اصلي عايز اصلي
يا اي قلب كان يعيش هذا العبد فيقولان انك ستفعل. فسبحان الله فالصلاة يا جماعة مشترك انساني بين الخلق كلهم. الكل بيصلي لكن صلوات حائرة الهندوسي بيصلي صح؟ بيصلي في معبده في في معبده للابقار
والمجوسي بيصلي للنار. والصليبي بيصري لثالوثه واليهود بيصلوا كله بيصلي كل محبوب يصلي لحبيبه كل محبوب بيصلي لاجل محبوبه حتى سبحان الله تجد عشاق القرى يصلون لاجل المنتخب بتاعهم لاجل فريقهم. السياسيون بيصلوا عشان ينجحوا
فالكل يصلي لكن من الذي يصلي الصلاة الحقيقية التي صلاها امثال موسى في قبره الصلاة الحقيقية التي ضل عنها اكثر الخلق اكثر من خمسة مليارات من البشر ضلوا عنها. هي الصلاة التي تصليها انت وانا
هي التي ادركتها انت وادركها انا هي دي الصلاة الصلاة اللي ربنا اختارك الصلاة الحقيقية التي قال عنها النبي ارحنا بها يا بلال اصدق كلمة في عالم الطب النفسي الراحة التي عاشها محمد عند الضغوط والازمات
ارحنا بها يا بلال بلسم كل طالب عند الاختبارات دواء المريض سلوة المحزون غنى الفقير سبحان الله مواعيدكم الخمسة في مواعيدكم الخمس في اليوم والليلة هي سر حياتكم هي سكينة فؤادكم هي طمأنينة انفسكم
هي قدرتكم على السير ولذلك اعظم ناصح واعظم مشفق قال لو يعلمون ما فيهما عن بعض هذه الصلوات لاتوها ولو حبوا. زحفا بالجسد ولكن طيرا بالروح عشان كده كانت الابتسامة الاخيرة لي صلى الله عليه وسلم
انه رآهم وهم يصلون شاف الصحابة وهما بيصلوا فابتسم صلى الله عليه وسلم. الصلاة ديت الله سبحانه وتعالى اوصى بها عيسى في المهد صبيا واوصاني ضح بالصلاة والزكاة ما دمت حيا
لما نهى شعيب قومه عن الشرك والفساد الاقتصادي قالوا له بس احنا عارفين السبب ايه؟ اللي خلاك فايق كده وبقت توزن الامور وتفهمها صح؟ صلاتك صلاتك تأمرك اه هي ديت اللي خلتك توصل هنا. فهو اهل الشرك عرفوا
المصلحين دول ايه اللي غيرهم ابراهيم عليه السلام يترك اولاده في صحراء قاحلة يترك اهله وولده لكن كان مشغول بايه ربنا ليقيموا الصلاة انا يا رب عاوزهم يحافزوا على الصلاة
سبحان الله! حتى سيدنا موسى يأتي لموعد لا تتخيله العقول فيسمع انني انا الله لا اله الا انا فاعبدني واقم الصلاة لذكره. حتى سليمان على قول من اقوال التفسير يضرب اعناق خيله لانها شغلته عن صلاة العصر حتى توارت بالحجاب
اين جاءت البشرى لزكريا بعدما وصل من السن عتيا وهو قائم يصلي. حتى الملائكة تصلي حتى الملائكة تصلي. يقول النبي فنزل جبريل فامني في ايه؟ للصلاة. ان سيدنا جبريل ام النبي صلى الله
عليه وسلم حتى يعلمه الصلاة فهذا سبحان الله الله لما اراد النبي صلى الله عليه وسلم ان يتعلم الصلاة او يعرف ويشرع يشرع الله سبحانه وتعالى الصلاة للمسلمين اتى به الى السماء
في رحلة المعراج الصلاة الصلاة ما زال حديثنا عن الصلاة وما ادراك ما الصلاة؟ قرة عين الموحدين وانس مشتاقين الصلاة تكلمنا عن بعض اسرارها وبعض ما يحرك القلوب والارواح والاشواق
الى التعلق بها اتكلمنا عن الوضوء واليوم هنتكلم عن امر اخر هذا الامر هو من الامور التي من علمها حقيقة ذاب حبا وشوقا وتهيأ للصلاة هنتكلم عن المكان اللي بنصلي فيه
المكان اللي المفترض نصلي فيه وهو بيت الله. المسجد. ليه المسجد؟ ولماذا في المسجد؟ ويعني ايه مسجد يعني هل امر الله المؤمنين ببناء المساجد وامرهم باقامة الصلاة الخمس فيها وليس في بيوتهم
هل لمجرد اضاعة الاموال في بنائها وتبديد الاوقات في الرواح والغدو والغدو اليها ثم بذل المزيد من الاموال واستهلاك المزيد من الجهد والوقود للوصول اليها هل امر الله سبحانه وتعالى هذا الصلاة فيها
عشان يعني تعزيب تعزبه في التنقل والتحرك منها سبحان الله هل وهبت هل يمكن ان يفعل ذلك بنا من غير جدوى من سمى نفسه الرحمن الرحيم الذي جئنا لنصلي اليه ونرتاح اليه ونطمئن بين يديه ولنبث اليه همومنا وشكوانا
ونرفع اليه مطالبنا وحاجتنا مستحيل مستحيل سبحان الله بيوت الله مساجد الله المساجد احب البقاع الى الله كما قال النبي صلى الله عليه وسلم فاختار المساجد اللي هي احب البقاع اليه. وبالتالي يتحقق فيها احب العبادات الى الله سبحانه وتعالى
فلما كان ابراهيم الخليل ومحمد صلى الله عليه وسلم احب الخلق اليه اختارهم لبناء احب المساجد اليه بل وجعل القدم التي وقفت للبناء ان لابد ان يثنى عليها وجعلها خالدة باقية. وجعل الصلاة عندها سنة ماضية. سنة ماضية في الاخرين. وده مصداق واجعل لي لسان صدق في
داخلين عند مقام ابراهيم تصلي ركعتين. ليه؟ اصل هنا وقف وهو بيبني البيت سبحان الله! وطهر بيتي يعني حتى القزى البسيط المنديل الورقة الكلام ده عشان كده وانت بتشيل الحاجة البسيطة ديت من المسجد استحضر وانت بترفع
هزا انك على خطى الخليل ابراهيم في اعظم كتاب يذكر الرب خبر اعظم الرسل. ويصرح بهذا الامر. وطهر بيتي فمن اعظم البركات ان الله يوفق يوفق الانسان انه يشارك في بناء بيتا لله سبحانه وتعالى. حتى ان النبي صغر الامر
قال من بنى لله بيتا ولو مفحص قطاة. يعني ولو يعني ادى عش الطائر. يعني متناهي في الصغر. بنى الله له بيتا في الجنة. وفي رواية اذا في الجنة وشوفوا سبحان الله الله سبحانه وتعالى يزكر لنا واحنا بنتكلم عن المساجد لان الموضوع ده مهم جدا جدا ان الانسان ينتبه له
ان الله زكر حتى وهم مشهد البناء. واذ يرفع ابراهيم واسماعيل القواعد من البيت. يرفع ابراهيم واسماعيل القواعد سبحان الله! الواحد لما ييجي يتأمل ونشوفه اذ يرفع ابراهيم القواعد وقاعد يبني والكلام ده يقول لك ايه علاقة ده؟ وليه ربنا زكر الموضوع دوت؟ سبحان الله! المشهد ده عجيب اوي. مشهد كبير
المشهد ده ينبغي ان يدون لانه مشهد عظيم لانه بيبني حاجة كبيرة جدا مش حاجة بسيطة هو ما بيبنيش قصر من قصور الملائكة. قصدي قصور الملوك ولا قصور الرؤساء. الباب ده مهم جدا جدا الواحد ينتبه له
لا بيبني وابراج تعمر ولا مشاريع ترفع لا هو اجل مشروع المشروع اللي فيه الرفعة ده حدس هائل لدرجة ان هو يستحق ان يتلى في المحاريب الى يوم القيامة ان الناس تقف وتقول
واذ يرفع ابراهيم القواعد من البيت واسماعيل. وابدأ حتى الكلام اللي يقولوه في الوقت ده. يكون له تسجيل ويخلد اللحزات دي وانت قاعد تتخيل سيدنا ابراهيم ومعه ولده اسماعيل وبيرفعه البيت
وبيدعوا ربنا سبحانه وتعالى الله يرفعهم ويرفع زكرهم كما شاركوا في هذا الامر آآ عشان كده الادعية اللي دعوها ديت العلماء يقولوا لك ايه؟ عند بناء المساجد من ارجى الاوقات اللي الانسان ان شاء الله يرجو من الله ان الله يستجيب له. شوفوا الادعية اللي قالها ابراهيم واسماعيل في
ده ما زلنا الى الان نجني ثمارها ومن ذريتنا امة مسلمة. ادينا احنا اهو جينا هذه الدعوة احنا دلوقتي مسلمين بسبب ايه؟ بسبب واحد دعا وهو بيبني المسجد نحن الان نجني ثمار هذا الامر
فاستثمر في وقت البناء لكن المسجد الدعاء واذ يرفع وهو بيرفع ودنه الدعاء ده معه طول الخط. طول ما هو شغال. بل انا دعوة ابراهيم كما قال النبي صلى الله عليه وسلم عن نفسه
وابعث فيهم. ييجي النبي صلى الله عليه وسلم ببركة دعاء ابراهيم وهو بيبني بيتا من بيوت الله ده يشير الى ايه؟ الى شرف عمارة المساجد. لان احنا لازم نعرف المسجد يعني ايه
عشان نعرف اا بعد كده الصلاة يعني الله يقول في بيوت اذن الله ان ترفع ترفع حسيا وترفع معنويا. رفيعة في قلوب المؤمنين. ولزلك لا تجد مؤمن الا وهو يعظم بيوت الله. لها مكانة في قلوب
الصالحين. هو ربنا قال كده في بيوت اذن الله ان ترفع تترفع في قلبك ولزلك تعرف المؤمن الصحيح اللي بيحب المساجد تلاقي كده دايما المساجد معظمة عنده فيه محبة فيه تعظيم. لان فيها عبودية لله
المكان اللي اللي اتسمى بيت الله وهنتكلم في الموضوع ده دلوقتي ان شاء الله وهي ترفع بالتنظيف حتى ان النبي صلى الله عليه وسلم امرنا ان احنا ننضف وهو يشارك صلى الله عليه وسلم كما اشارها قبل زلك لما وجد انسان قد ايه
آآ تنخم نخامة في المسجد. فالنبي صلى الله عليه وسلم شارك على طول في التطهير الله اكبر فالانسان لابد ان يعرف يعني ايه مسجد لان كتير منا ممكن ما ينتبهش للموضوع ده ويتعامل مع المسجد يعني ان هو حاجة عادية خالص. لا يا جماعة
لا لا لا شف يسبح له فيها بالغدو والاصال. يقول النبي لان اقعد في المسجد اذكر الله حتى تغرب الشمس احب الي من كذا وكذا هو ده سر بناء المساجد
ان يسبح لله فيها وما اجتمع قوم في بيت من بيوت الله يتلون كتاب الله ويتدارسون فيما بينهم الا الجوايز الاربعة اللي كلكم عارفينها نزلت عليهم السكينة وتغشاهم الرحمة وهكزا
كم انسان تغير في المسجد لا يستطيع الانسان ان يحصر وشوف الوقت كله بالغدو والاصالة اول الليل واخر الليل. المراد ان الوقت كله في هذا المكان له خصوصية ويزكر الله سبحانه وتعالى آآ في آآ في هذه البيوت فيها رجال
الرجال ديت وصف الله وصف مدح لهم لان الاصل ان هم المطلوبين ان هم يزهبوا الى هذه الاماكن ويقدم الله سبحانه وتعالى ويذكر ان هؤلاء لا تشغلهم تجارة ولا بيع
النفوس تتشوف للمال ومرتكز جدا في دم كل انسان حب المال وانه لحب الخير لشديد فمقاومة الحب ده لا يمكن الا بمحبة الله ولزلك يسيب كل الحاجة في ايه وربنا جاب كلمة تجارة نكرة مهما كانت ضخمة مهما كانت مهمة مهما كان مواعيد مؤتمرات ورش عمل
مهما كانت الصفقات مهما كانت القيمة المعنوية او المادية للتجارة ديت السكينة الموجودة في بيت الله ان فاتتك لن تأتي بها كل تجارات العالم سبحان الله فعشان كده حتى في سورة الجمعة
الله سبحانه وتعالى يقول نظر البيع البيع للالف واللام ديت للاستغراق مهما كان البيع مهما كانت الصفقة الصفقة ديت قيمتها ايه؟ مليون مليار تريليون لا لا لا قيمة السعي الى المسجد خير من هذه الصفقات
خير لك عشان كده ربنا عاتب هؤلاء واذا رأوا تجارة او لهوا انفضوا اليها. انت رايح لتجارة شف التحقير هنا ايه اللي انت رايح له ده تترك خير الرازقين مسكين. هو انت سبت سبت الصلاة ليه وسبت المسجد ليه
عشان تترك عشان الرزق يا مسكين انت مع الرزاق تتركه ولا تأخز آآ لان بعض الناس يتعبد الى الله بالاخ بالسبب المادي فقط يقول لك لا ما ربنا قال ما هو ربنا اللي قال لك خد بالسبب هو اللي قال لك اترك السبب الان
فتبحس عن الرزق وهو بيد الله سبحان الله الان في هذا الوقت عبوديتك بعد ما تسمع الازان تجارتك في محرابك. وليست في مصنعك ولا في تجارتك ولا في مكانك ولا في مهنتك
شف قصة زكريا اين جاءت الارزاق وجد عندها رزقا امتى؟ اتحرك هو فهمته حتى لو انت اللي بتكفلني كفلها زكريا لكن الله لا يسلم المؤمن الى نفسه ولا الى غيره. عشان كده هنالك دعا زكريا
يعرف القصة كم من الارزاق والبشريات ساقها الله لاهل المحاريب واهل المساجد بالله عليك امك الحنون ممكن تقعد تدعي لك قد ايه؟ لو قلت لام لوالدتك يا امي انا عاوزك تدعي لي وامك دي احن ام في العالم
ممكن تقعد من الضهر للعصر تدعو لك ممكن؟ ده انها قاعدة كده من الضهر للعصر مش وراها اي حاجة اللي رافعة ايديها وتدعي لك؟ طيب ممكن تقعد من الفجر؟ طب ممكن تقعد من العشاء للفجر
مش هتعمل كده صح فاذا صلى وجلس في مصلاه فما زالت الملائكة تصلي عليه ما دام في مصلاه تقول اللهم ارحمه اللهم اغفر له امك الحنون لن تجلس من الظهر للعصر تدعو لك
تريد ان ترتاح تدعو لك ما دمت في مصلاك الملائكة عشان كده اللي بيتعرضوا للالام والهموم والكرهبات بنقول لهم طولوا شوية اقعدوا في المساجد لعل فيه رحمة تدركك يزيل الله بها كربتك
يذهب الله سبحانه يذهب غمك ويزهبه الله سبحانه وتعالى لعل في رحمة تنالك تسعدك في الدنيا والاخرة فالمعنى ده ضروري ضروري سبحان الله! لان المسجد والصلاة بتريحه حتى الله سبحانه وتعالى لما ذكر
اه بين اوي ان المساجد ديت لما الانسان بيتعرض لها لا تلهيه بعد كده لا تجارة ولا بيع. وتلاقيه عنده الانفاق عالي جدا جدا جدا فهي محل اللي الانسان يبدأ يطلق يده في الانفاق
لان ما عدش بيخاف الا من يوم تتقلب فيه القلوب والابصار. اكثر الاشياء اللي هتعينك في هذا اليوم هي عمارة المساجد بالصلاة فالواحد مهم جدا ان يراجع نفسه. اخباره ايه؟ هل قلبه معلق بالمساجد؟ ولا قلبه مش معلق بالمساجد
الحاجات ديت كلها احنا محتاجين ناخد بالنا ابرك المشاوير في الدنيا هي التي تبدأ بالمسجد وتنتهي اليه. ابرك مشوار تقريبا حصل كان مشوار اسطوري في هذه الدنيا هو مشوار المعراج
الاسراء والمعراج. صح؟ سبحان الذي اسرى بعبده ليلا من المسجد الحرام الى المسجد الاقصى. مشاوير. ابرك المشاوير اللي بتكون من ايه اللي مرتبطة بهذه الاماكن فاحنا النهاردة اما نيجي نتهيأ للصلاة
لابد ان احنا ندرك هذه المعاني وما يجيش واحد يقول لي طب انا كبنت ومش عارف ايه والكلام ده كله لا تشوش على قلبك. لا تشوشي على قلبك بهذه الاسئلة
الى دعوها تنزل في قلوبكم هذه المعاني. دعوها تلاقوا الصحابة رضي الله عنهم والصحابيات ما كانوش اول ما يسمعوا الحديس ده للنبي صلى الله عليه وسلم يشوشوا على انفسهم. طب واحنا طب واحنا طب واحنا لا لا لا
خلي قلبك وقلبك يتشرب هزا المعنى يعشق هذه المعاني ثم يستفصل عن ما اشكل عليه. يقول طب انا كيف انال هذا النعيم؟ كيف استفيد من هذا الامر لان الامور ديت كلها
انت بتاخد اجور عليها جزء منه بالمحبة وجزء بالفعل جزء بالتعظيم انك تعظم شعائر الله سبحانه وتعالى فانك تخرج من المجالس اللي زي ديت عندك تعظيم رهيب للمساجد وانك النهاردة لو كنت بتربي اولادك وبتنصح محارمك وبتنصح بتنصحي زوجك وبتنصحي اولادك واخواتك بالمساجد قدر معين
ان النهاردة لأ الوضع بيختلف مع حضرتك فلك دور انك تفهمي وتعيشي هذه المعاني فمش عاوزين نشوش على القلب ان احنا نسأل اسئلة تشتت العقل وتجعل هذه الامور لا تستمتع بها القلوب
اعترى ايه اللي وراء المساجد؟ لماذا المسجد بيت الله ممكن الانساني ده انه يفكر مهما يفكر لكن مش هيستوعب الا بعد ما يقرأ ويتعلم ويشوف الايات والاحاديث اللي اتكلمت عن مسجد المساجد
لاحزوا ان المعنى الدافئ والباعث على الشعور بالامان والاطمئنان والاسترخاء في ان يكون المسجد بيتا لله وليس قصرا او قلعة. يعني مسلا مش قلعة الله قصر الله مقر قيادة لها انه البيت
يوحي اليك اللفظ ده ايه؟ انك عائز انك عائد انك ملتجئ اليه من عناء العمل. وطاحونة المادة وقسوة الحياة. ظلم القريب وظلم البعيد من غبار الحمأ المسنون من تراب الحياة والاشتباك فيها
لاحز انك اننا بنصلي كتير من السنن والنوافل وربما الفروض في بيوتنا او اماكن اعمالنا صح ومع زلك لا تنقلب لتصبح بيوتا لله. فايه الصفات اللي اختص بها المسجد دون غيره من الابنية ليستحق معها هذا الاسم المميز
خلونا نحاول نكتشف ونعيش شوية كيف يمكن ان يكون البناء ده مختلف ومميز عشان يكون بيتا لله. اولا المسجد هو منتدى المؤمنين الاول. فيه يلتقون وهم على اتم طهارة خارجية الوضوء واتم
داخلية نقاء النفس عزوف عن الدنيا انصراف الى الله التجاء اليه تقرب منه هذا المكان مختص بزكر الله وتلاوة اياته مناجاته قبل الصلاة واثناء الصلاة وبعد الصلاة لا يرتفع فيه الصوت ولا تعلو بين جدرانه الحركة والشغب والضجيج
هو المكان الوحيد الذي ليس لاحد ان يدعي امتلاكه ما فيش حد يقول لك المسجد ده بتاعي او انه يخص به نفسه فيمنع المؤمنين ايا كان من الدخول تحت مظلته او التجاء. منطقة حرة محايدة
لا محتاجة جواز سفر عشان تخش ولا محتاجة في اه انك تكون معك جنسية معينة ولا حاجة سبحان الله هو مش بيت عادي هو البيت الاعزم اللي بترتكز فيه وتجد فيه الامان السلام الراحة الطمأنينة
عشان كده ادام المسجد له الخصوصية ديت ودي اللي جعلت منه بيت لله. لابد ان احنا ندرك ان احنا ما بنخشه احنا مش داخلين على مكان عادي. لأ داخلين مكان غير عادي
اننا مقبلون على الله ملبوه نلبي دعوته مستضافون عنده لجؤنا الى الله في المساجد اشبه كيعني تبسيط للجوء السياسي ولله المثل الاعلى. نهرب في من طغيان الحياة وشراسة الحياة وظلم الحياة
الى رحمة الله الى عدل الله الى سكينته سبحان الله تخيلوا لو ان الرئيس بلدة دعا صديقه يوما الى الغداة في مطعم كبير بالله عليكم ما يكونش ده مبعس فخر عزيم لهذا الصديق
ولا يفتى ان يذكره لمن يعرفه من لا يعرفه من الناس عزمني في المطعم ومش عارف ايه صح طب بالله عليك لو الشخصية دي بقى مش دعاك في المطعم لو تخيلت انه دعاك الى الغداء ولكنه اختار
ان تأتي الى بيته لا الى المطعم فاي الدعوتين اكرم ايهما ارفع واعظم؟ ايهما سيكون الداعي اكثر استمتاعا لضيفه وقربا منه واكراما له هل انا مبالغ في الصورة دي اذا فلنقرأ ولنستمع لهذا الحديس. من توضأ في بيته فاحسن الوضوء ثم اتى المسجد فهو زاد
ثائر فهو زائر الله وحق على المزور ان يكرم الزائر الله اكبر شوفوا الوصف العجيب النبوي الدافئ الذي يحكي فيه الاستقبال الهاش الباش الذي يدهشك الذي يستقبل به اكرم الاكرمين ضيوفه في بيته بعد انقطاعهم عنه
ما من رجل كان توطن المساجد اي اعتادها فشغله امر او علة ثم عاد الى مكان الا تبشبش الله اليه كما يتبشبش اهل الغائب بغائبهم اذا قدما بالله عليكم ازا حدس لو حدس انك سمعت النداء. وجات لك دعوة كريمة الى بيتك. وفتحت البطاقة لتقرأها
بدقة الدعوة وبالاحرى ان تسمعها فوجدت في بطاقة الدعوة الاسطر التالية. يا عبدالله ان كنت تعلم ان الله اكبر من اي شيء يلهيك عن زيارتك فهيا لتلبية دعوته يا عبد الله ان كنت تعلم ان الله اكبر من ان يمكن ان ينفعك او يضرك او يميتك او يحييك فما الذي يؤخرك
انه ازا يا عبدالله كنت متأكدا من ان الله اكبر من اي داع يدعوك او كريم يكرمك فلا يمنعك شيء عن الظفر باستقباله لك الك في بيته الكريم يا عبد الله ان كنت مؤمنا بان الله اكبر من ان ترد دعوته او تتهاون بها او تتباطأ عنها فتحرك اذ فتحرك
كازا وكن عنده في الوقت المحدد. بالله عليكم اترد هذه الدعوة لو حدس ان تلقيت مسل هزه الدعوة هل تجد من اللائق او حتى من المصلحة ان يمنعك عن تلبيتها اي مانع
الا ان يكون ذلك شبه مستحيل ولا يدخل في هذا المستحيل معوقات من العجز قد تصل الى درجة العمى اما سمعت جواب النبي لعبدالله بن كعب لعبدالله بن ام مكتوم الاعمى الذي جاء يستأذن للصلاة في بيته لان الطريق الى المسجد لا سيما في الليل تغص بالهوان والحيوانات المفترسة مفترسة
فهل سيمنحه الرؤوف الرحيم ترخيصا ليصلي في بيته يا رسول الله ان المدينة كثيرة الهوام والسباع هل تسمع؟ قال هل تسمع حي على الصلاة؟ حي على الفلاح؟ قال نعم. قال فحي على
حي هلا سبحان الله! اقبل للصلاة ولم يرخص له كيف نتخلف عن بيت الله ونحن نسمع الدعوة اليه واضحة جلية انها ليست دعوة لزيارة فلان من الناس ايا كانت درجته يا جماعة
دي دعوة لتكون زائر لله سبحانه وتعالى وفي بيت الله وهل دي فيها مكافأة شوفو سبحان الله سبعة يظلهم الله يوم القيامة في ظله يوم لا ظل الا ظله ومنها ورجل قلبه معلق في المساجد
عشان كده التقط اولئك الذين عاشوا الايام الاولى في الاسلام بازانهم هذه المعاني وعاشوا ملء الافئدة. ولبوها كما يجب ان تلبى. فعشان كده قالوا ايه بقى؟ شف تعليق واحد منهم
يقول ابن مسعود من سره ان يلقى الله غدا مسلما فليحافظ على هؤلاء الصلوات حيث ينادى بهن فان الله شرع لنبيكم صلى الله عليه وسلم سنن الهدى وانهن من سنن الهدى ولو انكم صليتم في بيوتكم كما يصلي هذا
كلف عن المسجد الزي تخلف عن المسجد يعني في بيته لتركتم سنة نبيكم. ولو تركتم سنة نبيكم لضللتم الله اكبر عشان كده هو بيقول ولقد رأيتنا وما يتخلف عنها الا منافق معلوم النفاق
ولقد كان الرجل يؤتى به يهادى بين الرجلين. يعني يعينه رجلان بسبب الضعف. يعني يهادى آآ من الميل. عشان كده سميت الهدية هدية لانها تميل بقلب من تعطى اليه حتى يقام في الصف سبحان الله
ترى ما شعور من يقيم في بيته احتفالا كبيرا ويدعوك لحضوره ويخصص لك مكان فيه على المائدة مع كبار القوم ويرتب لك المكان دوت ويحط لك اسمك يضع عليه اسمك
بانتزار انك تزهق تزهب اليه وتسلم عليه وتسلم على بقية المدعوين معك فتجلس اليهم وتتعرف وتسمع منهم ما شعور صاحب هذه الدعوة؟ لو بعد ما عمل لك كل حاجة دي
وهو كبير قومه سم تقول له لن استطيع الحضور ولا وقت لدي ولا وقت لدي للجلوس معك او مع ضيوفك ولكن ارسل لي حصتي من الطعام لاكلها هنا في بيتي
بالله عليك اهذا قلب انسان عاقل؟ اهذا رد انسان وفي له عقل النبي حصر في احد احاديسه رخص التخلف عن الصلاة في المسجد في عزرين اثنين. الخوف او المرض من سمع النداء فلم يجبه فلا صلاة له الا من عذر. قالوا وما العذر يا رسول الله؟ قال خوف او مرض
ومن الاعزار برضه المطر سبحان الله عشان كده بنقول مش هتحتاج جواز سفر تحمله في جيبك ولا الى حقيبة تثقل يديك وانت ذاهب الى بيت مولاك رحلتك الى الله الرحلة ديت بدأت امتى
بدأت حال خروجك من البيت لك كل خطوة تخطوها وانت رايح للمكان دوت هتكون جزء لا يتجزأ من رحلتك الاساسية ومن مهمتك الكبرى جابر يقول كانت ديارنا نائية. يعني بعيدة عن المسجد
فاردنا ان نبيع بيوتنا فنقترب من المسجد فنهانا رسول الله صلى الله عليه وسلم. فقال ان لكم بكل خطوة درجة ابعد فالابعد من المسجد اعظم اجرا. سبحان الله شوفوا الكلام عامل ازاي
عشان كده ابي بن كعب يقول كان رجل لا اعلم رجلا ابعد من المسجد منه وكانت لا تخطئه صلاة فقيل له او قلت له لو اشتريت حمارا تركبه في الظلماء وفي الرمضاء
يعني بيقول له لو تشتري كده حمار الله يكرمك تبقى تيجي به تمشي به في الضلمة او الدنيا وقت الحر الرمضاء يعني ايه؟ وقت الحر الشديد يعني فالراجل يقول له ايه
ما يسرني ان منزلي الى جنب المسجد. انا ما احبش ان بيتي يكون جنب الجامع. ليه يا عم؟ لان انا تاجر خلاص انا تاجر اخروي قال اني اريد ان يكتب لي ممشاي الى المسجد ورجوعي اذا رجعت الى اهلي فقال النبي صلى الله عليه وسلم
قد جمع الله لك ذلك كله رواه مسلم من حديس ابي يا جماعة تلبيتك للدعوة بتمنحك في النهاية اعلى وسام وارفع شهادة يمكن وممكن انك تعتز بها ويمكن ان يعتز بها انسان
ليست وساب دولة من الدرجة الاولى ولا قلادة اتنين ولا قلادة بحر ولا شهادة دكتوراة من اعزم الجامعات ولا جائزة الشرف التقديرية من رئيس دولة لا لا لا شهادة فوق كل الشهادات دي
ويصدرها من هو اكبر واعظم من كل هؤلاء. شهادة الايمان انما يعمر مساجد الله من امن بالله. واليوم الاخر سبحان الله وعشان تعرف قيمة الصلاة واللمسات وتعزمها في قلبك اكتر ليس هناك امير ولا وزير ولا ملك ولا رئيس
يدعوك الى بيته ثم تحف لك الطريق من بيتك الى بيته عن اليمين والشمال بالسجاد الاحمر او الاخضر وباقات الزهور يعني انت لو رايح لوزير رايح من اول بيتك يبدأ يعمل لك السجاد واخضر واحمر وزهور وهدايا وكنوز سمينة والكلام ده تختار منها ما تشاء
لا لا لا شوف بقى الوضع مختلف تماما تماما. وانت زاهب الى مسجد الى بيت الله. لا لا مش هنقول سجاد بقى بتلاقي الانوار وتلاقي الملائكة وتلاقي الحسنات وكل خطوة تخطوها
شوفوا النبي صلى الله عليه وسلم يحكي لك بس عن صلاتين ان هاتين الصلاتين الفجر والعشاء اثقل الصلوات على المنافقين. ولو تعلمون ما فيهما لاتيتوهم ولو حبوا على الركب لاتيتموها ولو حبوا على الركب. وان الصف الاول على مثل صف الملائكة يا ربي
ولو علمتم ما في فضيلته لابتدرتموه تسابقتم عليه ويقول صلى الله عليه وسلم فان احدكم اذا توضأ فاحسن واتى المسجد لا يريد الا الصلاة. لم يخطو خطوة لم يخطو خطوة من اول ما يفتح الباب. لا لا يفتح الباب ايه من اول
ما يطلع من الوضوء من الحمام الا رفعه الله بها درجة وحط عنه خطيئة حتى يدخل المسجد. طيب دخل المسجد ايه اللي هيحصل؟ ازا دخلوا المسجد كان في صلاة ما كانت تحبسه وتصلي
عليه الملائكة ما دام في مجلسه اللي بيصلي عليه بيقول وايه اللهم اغفر له اللهم ارحمه. الله اكبر والنبي صلى الله النبي صلى الله عليه وسلم يقول بشر المشائين في الظلم الى المساجد بالنور التام يوم القيامة
يؤتى الرجل في قبره فاذا اوتي من قبل رأسه دفعته لو اؤتي العزاب من قبل رأسه دفعته يدفع تلاوة القرآن طب لو وازا اوتي من يده دفعته الصلاة. طيب. واذا اوتي من قبل رجليه
دفعه مشيه الى المساجد مشيه الى المساجد؟ اه والله تزكرت في يوم من الايام شعورك وانت داخل بيت خطيبتك عشان الرؤية الشرعية للمرة الاولى او بعد ما خطبتها ورايح بقى اول مرة او يوم كانت بكتابك
بالله عليك كم مرة تفحصت هندامك قبل الدخول كيف ازداد خفقان قلبك خفقان القلب كما اخبره ايه؟ كيف انعكست على وجهك وفي عينك ملامح التحبب والتواضع وحب الاقتراب ونيل الرضا
كيف بك ازا وانت تزور؟ ربك وبيت ربك ورب خطيبتك ورب كل خطيبة وكل خطيب بل ربي خطيباتك من الحور العين. اللواتي تهيأن لك ان شاء الله في جنته فيها ما لا عين رأت
ولا اذن سمعت ولا خطر على قلبي بشر طيب فاذا توجهت الى بيت الله ايه المفترض يحصل؟ احسن التوجه اليه. تحرك اليه بهدوء ولتهيؤ بوقار لا تنسى انك في صلاة منز اللحزة التي غادرت فيها منزلك. متوجها الى بيت مضيفك الكريم
عشان كده لابد ان يكون في خفض جناح جدير ولائق بصاحب البيت يقول النبي صلى الله عليه وسلم من توضأ فاحسن الوضوء ثم خرج عامدا الى الصلاة فانه في صلاة ما كان يعمد الى الصلاة وانه يكتب له باحدى خطوتيه حسنة ويمحى عنه بالاخرى سيئة. فاذا
احدكم الاقامة فلا يسعى. ما يجريش يا عم تجري ليه؟ بالراحة فان اعظمكم اجرا ابعدكم دارا اذا توضأ احدكم في بيته ثم اتى المسجد كان في صلاة حتى يرجع انت الان يوشك ان تدخل
هذا البيت هذا المكان انك مدعو الى بيت الكريم من نفسك باحسن العطايا واجزل الهدايا انك مقبل على بيت الودود هذا الاسم يبعث في نفسك الشعور بالثقة بالسلام بالطمأنينة. فاستحضر في نفسك. من انت داخل عليه الان
من انت توشك ان تجلس اليه تحدثه تناجيه يسمعك يستجيب لطلباتك اخيرا وصلت الى مكان الدعوة وفي الموعد المحدد لازم توصف الموعد المحدد لان ده افضل طبعا مسل اي دعوة بيحترمها
وتحترم صاحبها وبتجل صاحبها ومع زلك لو منعك اي حاجة ما تقلقش. هداياك ستصل اليك النبي يقول من توضأ فاحسن الوضوء ثم خرج عامدا الى المسجد فوجد الناس قد صلوا
كتب الله له مثل اجر من حضرها ولا ينقص ذلك من اجورهم شيئا ما تقلقش يا سيدي ما فيش حاجة هتفوتك خالص لانك انت كنت قاصد وكنت ناوي انك تنزل
واخيرا وانت بباب صاحب الدعوة اي باب واي بيت واي صاحب بيت لقد كتب لنا الان حتى الان ما كتب واحنا لسة في الشارع ووصل لصحيفتنا وتحول عليها ما حوله الله من الهدايا والمكافآت. ومحي عنا ما محي من الزنوب والسيئات
في اداب بقى للدخول وازاي نتقدم على هذا البيت نقدم على هذا البيت الرفيع الكريم وازاي نخرج منه؟ اه طبعا فيه اداب منها سريعا خذوا زينتكم عند كل مسجد. ياه
ويقول النبي صلى الله عليه وسلم فلا يشبكن هذين اصابعه فانه في صلاة. ما يدوش بقى يلعب في صوابعه كده ويدخل ايده في ايده كده ويبقى انه قاعد يلعب. لا خلاص بقى احنا دخلنا في وقت جد. وتدخل وتقول اللهم
بفتح لي ابواب رحمتك. ياه وانت داخل المسجد كده تقول له يا رب انا مش عاوزه رحمة واحدة. عاوز الابواب بقى كلها. كله كله يفتح. مش عاوز باب مقفول. ابواب رحمتك
طيب اما ييجي يخرج بقى يقول ايه اسألك من فضلك. عاوز بقى الفضل. خدت الرحمة وانا جوة اخد الفضل وانا طالع. سبحان الله الواحد عما يستحضر هذا الامر ويدرك ويشوف الاداب اللي النبي صلى الله عليه وسلم زكرها امور اللي النبي صلى الله عليه وسلم نبه لها بس عشان الوقت يعني
يحس قد ايه ان المسجد ده لا يا جماعة دي مش مجرد دعوة عادية لأه دي دعوة عالية جدا جدا جدا وسبحان الله اشوف رغم ان الدعوة الشديدة دي والملحة للاسلام باقامة المساجد. وتوسيعها من اجل ان تعمر باكبر عدد من الزوار
ان الاسلام كان حريص جدا على بساطة بناء المساجد والاكتفاء بالحد الضروري الادنى لتكاليفه. ليه؟ ليبقى رمزا للروح لا للمادة ليبقى رمزا للتواضع لا للكبرياء ليمضي ليبقى رمزا للبساطة والشفافية لا للتعقيد والغموض
عشان يساعد المصلي على مزيد من الخشوع في الصلاة مش معنى كده ان هو ما يكونش نضيف لا يكون اعلى درجات النضافة. لكن سبحان الله فيه مساجد تدخل تلاقي هوا نقي جدا. نضافة عالية جدا هدوء
ضوء عالي جدا لكن ما فيش زخرفة قاعدة تشتتك سبحان الله فاكبر قدر هتلاقيه من الطمأنينة والسكينة لقيت سبحان الله في تجرد من الدنيا. هتدخل ما تلاقيش الدنيا لا تجد الا السجاد
وهواء نقي وهدوء وضجيج وبعد عن ضجيج ولزلك النبي صلى الله عليه وسلم خفض جدا فقال من بنى مسجدا قدر مفحص قطاة. اي ولو بحجم العش بنى الله له بيتا في الجنة. وفي رواية اوسع
فالمعاني ديت مهم جدا الانسان ينتبه لها ويشوف نفسه طيب اخر حاجة في المساجد وطبعا الموضوع كبير المساجد قبل كده تكلمت فيه وثلاث محاضرات عن المساجد والاداب اللي فيها بس والحاجات اللي ايه اللي فيها. لكن اشارة كده بس لتعظيم هذا الامر
واحنا في انتزار الصلاة هل مجرد الانتزار ده وانت خلاص دخلت المسجد ومنتزر ان يقولوا قد قامت الصلاة هل في عبوديات في الباب ده والوقت ده لا يا جماعة احنا قلنا ان دي زيارة غير عادية فلازم تتهيأ تهيؤ غير عادي
تتهيأ بقى اتظن ان آآ ان التهيؤ ده يكون كده بسيط؟ لا لازم يبقى فيه تهيؤ خاص تزن ان الله سبحانه وتعالى سيكون راضيا عنك وانت غير متهيأ مسل الرضا وانت متهيأ
ولله المسل الاعلى كيف تتهيأ لمقابلة الرئيس بتاعك والامير والملك بتاع دولتك تزن انه يكون سعيد وهو يراك تدخل عليه بثوب ظهرت عليه بقع الزيت مع معرفته بانك قادر على غسله وبهندام نظيف
مع معرفتي انك قادر على ترتيب شعرك وانت داخل بشعر اغبر اشعث وانت قادر على العناية به؟ لا عشان كده يا جماعة لابد انك تدخل متهيأ قعدنا وانتزرنا للصلاة الصلاة يا جماعة لا تبدأ بتكبيرة الاحرام. الصلاة القلبية والخشوع لا يبدأ بتكبيرة الاحرام
الصلاة بتبدأ من قبل كده خالص من اول ما قلنا الازان والوضوء عشان كده من الاهمية بمكان ان احنا نعطي انفسنا قبيل كل صلاة فترة انتقالية فكده بنقعد لاقامة الصلاة بين الازان والاقامة. تفصل بين المحطة الارضية
لانك منطلق في رحلة الى المقام العلوي رحلة سماوية خلاص هتتجهي اليها اليها الجلسة بتاعة جلسة الاقامة دي دي جلسة الانتقالية لجلسة يا جماعة ليست لمضاعفة الاجر فحسب كده كده ده موجود
بل هذه الجلسة جلسة خلاص انت مقبل على الله سبحانه وتعالى عشان كده من اجمل اوقات يومنا على الاطلاق فترة الاسترخاء الفترة ديت عزيزة المنال فرصة للنقاهة من مشاغل وامراض الحياة
اللي فوق روسنا كل يوم هي وقت قصير اه بس بتطهر النفس من المتاعب من الهموم من الاضران هذه الدقائق البسيطة الممتعة اللي بتسبق الصلاة ديت والله عاملة زي العيد. عيد قصير
ممكن تخليه بقى انت تطوله شوية عشر دقايق نص ساعة اكسر قليلا تجلس فيه مع نفسك منتشيا بخلوتك الروحية الهادئة استمتع بالشعور المميز ده. انك تتلقى الان اجر الانتزار. ياه
يقول النبي فاذا صلى يعني الواحد دخل المسجد وصلى ركعتين لم تزل الملائكة تصلي عليه ما دام في مصلاه. اللهم صل عليه اللهم ارحمه ياه استاز حجاج لما تبقى انت قاعد كده والشيخ الحويني قاعد قدامك والشيخ العدوي ومهر المعيقلي وسعود الشريم
والناس دي قاعدة كده بتبص لك وقاعدة تقول اللهم اغفر له. اللهم ارحمه. اللهم اغفر له. اللهم ارحمه انا احس ان هموم الدنيا ممكن ايه تزول عنك لو الموقف ده حصل
فما بالك بقى خلق لا يعصون الله ما امرهم سبحان الله النبي لما خرج في يوم من الايام والناس منتظرينه في الصلاة قال ما تنتزرون؟ قالوا ننتزر الصلاة. قال اما انكم لن تزالوا في صلاة ما
عشان كده لا تنسى ان الوقت اللي انت بتصرفه للاستعداد للخروج للمسجد ده بمسابة الصلاة. والطريق للمسجد المحفوف بالمغفرة والخيرات برضو اقرب عشان كده النبي صلى الله عليه وسلم يقول نقل الاقدام الى الجمعات ده انتزار الصلاة بعد الصلاة واسباغ الوضوء في آآ الايام الباردة يعني الثبرات
ونقل الاقدام الى الجماعات هي دي كفارات سبحان الله ولعل اجمل وصف نبوي لجلساء المساجد وعامريه ونختم به هو الذي حدثنا فيها عن اصدقاء غير عاديين ينتظروننا دائما فيه. يفتقدوننا لو تأخرنا عن زيارته
يزوروننا لو منعنا المرض عنه ويعيننا يعينوننا لو وقعنا في ضائقة ان للمساجد اوتادا الملائكة جلساؤهم او تدا. يعني في ناس قاعدة على طول زي الوتد كده في الجامع. ان غابوا يعني زي الوتد يعني مش بيروحوا اعمال. لا بيروحوا اعمال وكل حاجة بس في
الصلوات موجودين ان غابوا يفتقدونهم وفي رواية افتقدوهم وان مرضوا عادوهم وان كانوا في حاجة اعانوهم ثم قال جليس المسجد على ثلاث خصال كن مستفاد او مستنفاد او كلمة كلمة حكمة او رحمة منتظرة
اخ مستفاد قاعد بيستفيد او كلمة حكمة او رحمة سبحان الله اي نوع من الاصدقاء يحظى به اولئك المصلون الذين اصبحوا كالاوتاد الثابتة في المسجد بكسرة التيه التردد عليه انها لذة ما بعدها لزة ان تنسحب فجأة من معركة الحياة وغبار الحياة وضجيج الحياة
وجراحات الحياة النفسية لتجلس الى الملائكة. هناك بين يدي من يطهر الارواح من يستر العيوب ويبرئها القلوب تنتظر ان يفتح لك الباب للقائه ومناجاته فتهدأ نفسك تتسامى روحك وتستمع بغيس الرحمة. وتستمتع بغيث الرحمة بعدما استمعت
واستمتعت بالرحمة. كلام الله سبحانه وتعالى تحس الرحمة ديت كالمطر يتساقط نديا عليك تترقب اللحزة التي ستخرج منها بعد قليل وانت طاهر من الذنوب كيوم ولدتك امك حتى تكون من جيران الله
يوم القيامة ان الله لينادي يوم القيامة اين جيراني؟ اين جيراني قال فتقول الملائكة ربنا ومن ينبغي ان يجاورك؟ فيقول اين عمار المساجد؟ اين عمار المساجد؟ جعلنا الله واياكم من عمار المساجد
واسأل الله ان يرزقني واياكم حسن الاعمال وحسن الخلق وحسن الختام. اقول قولي هذا واستغفر الله لي ولكم